*1.számú melléklet: A Képviselő-testülettől a bizottságokra és a polgármesterre átruházott hatáskörök*

Polgármester átruházott hatáskörei

*I. A földművelésügyi igazgatással kapcsolatos hatáskörök:*

*Növényvédelem, növényegészségügy:*

* Gondoskodik a Község belterületén - a külön jogszabályban meghatározott - növényvédelmi feladatok ellátásáról és ellenőrzéséről.

*Állategészségügy:*

* Gondoskodik az állati hulladék ártalmatlanná tételével kapcsolatos feladatok ellátásáról.
* Gondoskodik a Község belterületén a kóbor ebek befogásával, őrzésével, értékesítésével vagy ártalmatlanná tételével kapcsolatos feladatok ellátásáról.
* Gondoskodik az emberre egészségügyi szempontból veszélyes, valamint az állatállomány egészségét veszélyeztető betegség tüneteit mutató, vagy betegségre gyanús ebek és macskák kártalanítás nélküli kiirtásával kapcsolatos feladatok ellátásáról.

*II. Az épített környezet alakítása és védelme:*

* Megadja vagy megtagadja a tulajdonosi hozzájárulást az önkormányzati lakás, nem lakás célú helyiség szerkezetet érintő felújítása, bővítése, átalakítása, korszerűsítése esetén.
* Gyakorolja a tulajdonost megillető jogokat, ha az önkormányzat tulajdonát képező ingatlannal szomszédos ingatlanon folyó építési munka az önkormányzat jogos érdekeit sérti.
* Megadja vagy megtagadja a tulajdonosi hozzájárulást az építésügyi hatósági engedélyek megadásához a tulajdonában lévő telekingatlanok esetében.
* Megadja vagy megtagadja a tulajdonosi hozzájárulást az Önkormányzat tulajdonában lévő épületben vagy területen lévő nem lakáscélú helyiségek használati mód változásához.
* Az ügyfél kérelmére kiadja a hozzájárulást a beépítési kötelezettség miatt elrendelt elidegenítési és terhelési tilalom törlésére, amennyiben bizonyított, hogy az ügyfél a beépítési kötelezettségének eleget tett.
* Megadja vagy megtagadja a tulajdonosi hozzájárulást az Önkormányzat tulajdonában lévő lakásban, nem lakás célú helyiségben és telek ingatlanon közművekkel és ezek mérőberendezéseivel kapcsolatos munkák (felújítás, csere, hibaelhárítás, új közműbekötés) esetén.

*III. Közterület használattal kapcsolatos hatáskörök:*

* Engedélyezi a közterület épülettel, épületrésszel vagy más építménnyel való elfoglalását, illetve a rendeltetésétől eltérő célra és módon való használatát.
* Visszavonja haladéktalanul a közterület használati hozzájárulást tilos reklám közzététele esetén.
* Megadja vagy megtagadja a tulajdonosi hozzájárulást az Önkormányzat tulajdonában lévő közterületen lévő nem lakáscélú helyiségek használati mód változásához.
* Megadja vagy megtagadja az Önkormányzat tulajdonában lévő közterületeken létesítendő építmények, közművek létesítéséhez szükséges tulajdonosi hozzájárulást.

*IV. Az egészségügyi és szociális ellátással, valamint a gyermek- és ifjúságvédelemmel kapcsolatos feladat- és hatáskörök*

*Egészségügyi ellátással kapcsolatos feladat- és hatáskörök:*

* Panaszok kivizsgálására és annak eredményéről a beteg mielőbbi, írásbeli tájékoztatása.
* A betegjogi képviselő észrevételeinek érdemi megvizsgálása és a kialakított állásfoglalásról való tájékoztatása.
* A rovarok és rágcsálók irtásának biztosítása.
* Folyamatosan ellenőrzi és felügyeli az Egészségház működését.
* Pályázatot nyújt be az OEP-hez a normatíván felüli kapacitás befogadására, benyújtja a kapacitásmódosítási kérelmet, megköti vagy módosítja az ezzel kapcsolatos megállapodást.

*Szociális ellátással kapcsolatos feladat- és hatáskörök:*

* Az önkormányzat szociális ellátások szabályairól szóló rendeletében átruházott hatáskörök

*V. Közlekedési és vízügyi igazgatással kapcsolatos feladat- és hatáskörök:*

* Gondoskodik a közút tisztántartásáról, a hó eltakarításáról, továbbá az út síkossága elleni védekezésről.
* Ha a közlekedési hatóság az út megszüntetését engedélyezte, azt elbontatja.

*VI. A gazdálkodással kapcsolatos feladat- és hatáskörök:*

* Dönt az általános és céltartalékok felhasználásáról a Képviselő-testület által meghatározott keretek között.
* Az Önkormányzat elfogadott költségvetéséről készített elemi költségvetést képviselő-testület elé terjesztésének határidejét követő 30 napon belül a Magyar Államkincstár területi igazgatóságához benyújtja.
* Évközi, év végi költségvetési beszámolót és havi pénzforgalmi jelentést készít.
* Értékhatárra tekintet nélkül elfogadja és felhasználja a magánszemélyek és jogi személyek által tett közérdekű kötelezettségvállalásokat, ha azok a jogszabályi előírásoknak megfelelnek és a következő célokra, feladatokra történnek:
* egészség megőrzés, betegség megelőzés, gyógyító-, egészségügyi rehabilitációs tevékenység,
* szociális tevékenység, családsegítés, időskorúak gondozása,
* nevelés és oktatás, képességfejlesztés, ismeretterjesztés,
* kulturális tevékenység,
* kulturális örökség megóvása,
* műemlékvédelem,
* természetvédelem, állatvédelem,
* környezetvédelem,
* gyermek- és ifjúságvédelem, gyermek- és ifjúsági érdekképviselet,
* hátrányos helyzetű csoportok társadalmi esélyegyenlőségének elősegítése,
* emberi és állampolgári jogok védelme,
* a magyarországi nemzeti és etnikai kisebbségekkel, valamint a határon túli magyarsággal kapcsolatos tevékenység,
* sport, a munkaviszonyban és a polgári jogi jogviszony keretében megbízás alapján folytatott sporttevékenység kivételével,
* közrend és közlekedés biztonság védelme, önkéntes tűzoltás, mentés, katasztrófa- elhárítás,
* belvízvédelem ellátásához kapcsolódó tevékenység,
* a közforgalom számára megnyitott út, híd fejlesztéséhez, fenntartásához és üzemeltetéséhez kapcsolódó tevékenység.
* Kiállítja a szükséges igazolást a közérdekű kötelezettségvállaló részére.

*VII. Az Önkormányzat vagyonával kapcsolatos feladat- és hatáskörök:*

* Bérbe adja az Önkormányzat tulajdonában lévő, 1000 négyzetméter alatti telkeket. Bérbe adja az Önkormányzat tulajdonában lévő mezőgazdasági rendeltetésű földterületeket 100. EFt/év értékhatárig.
* Hozzájárul a jelzálog törléséhez a kölcsönök visszafizetése esetén.
* Hozzájárulást ad - az elidegenítési és terhelési tilalom Önkormányzatot követő sorrendben történő bejegyzéséhez – az elidegenítési és terhelési tilalommal értékesített önkormányzati ingatlanok felújítása, korszerűsítése, bővítése és közművesítés esetén – a megjelölt célokra, a pénzintézet által nyújtott kölcsön összegéig.
* A polgármester hozzájárulást ad az önkormányzat által értékesített ingatlanok vonatkozásában hitelt folyósító pénzintézet jelzálogjogának az önkormányzatot megelőző ranghelyen történő bejegyzéséhez értékhatár nélkül, amennyiben a tulajdonos az önkormányzattal szembeni tartozással nincs hátralékban.
* A polgármester hozzájárulást ad a munkáltatói kölcsön és helyi támogatás alapján bejegyzett jelzálogjogot megelőző helyen a hitelt folyósító pénzintézet jelzálogjogának bejegyzéséhez.
* A nem önkormányzati beruházásában létesülő új szennyvízcsatorna hálózatot, csapadékvíz hálózatot, vízvezeték hálózatot, gázvezeték hálózatot, elektromos hálózatot és azok műtárgyait, valamint az újonnan felszerelt közvilágítási lámpatesteket térítésmentesen átveheti a beruházótól.
* A korlátozottan forgalomképes vagyontárgyak közül az önkormányzat beruházásában történő, az üzemeltető tulajdonában lévő elektromos szerkezetek, berendezések, szennyvízcsatorna hálózatok, csapadékvíz hálózatok, vízvezeték hálózatok, gázvezeték hálózatok, elektromos hálózatok cseréje, korszerűsítése, kiváltása esetén, azokat befejezetlen beruházásként írásos dokumentummal, értékhatár nélkül, térítésmentesen átadhatja az üzemeltető részére.
* Megadja vagy megtagadja a tulajdonosi hozzájárulást az ingatlanok telekhatár rendezéséhez, szabályozásához.
* Gyakorolja az Önkormányzat vagyonáról szóló rendeletben foglalt hatásköröket.

*IX. Oktatással és művelődéssel kapcsolatos feladat- és hatáskörök:*

* Egyetértést gyakorol a tekintetben, hogy az iskola igazgatója elrendelheti a hat tanítási napból álló tanítási hét megszervezését, ha rendkívüli tanítási szünet miatt a 185 tanítási napot e nélkül nem mehetne megtartani, illetve egyetértést gyakorol a szombaton való tanítás tekintetében is.
* Egyetértési jogot gyakorol a rendkívüli szünet elrendelése tekintetében.
* Ellenőrzi a házirend, valamint más belső szabályzatok elfogadására előírt eljárási rendelkezések megtartását a törvényesség biztosítása érdekében

*Ügyrendi Bizottság átruházott hatáskörei és feladatkörei*

 *Vagyonnyilatokkal kapcsolatos hatáskör:*

* Nyilvántartja, ellenőrzi a polgármester és a képviselők vagyonnyilatkozatát, elvégzi a vagyonnyilatkozatok vizsgálatát, lefolytatja a vagyonnyilatkozattal kapcsolatos eljárást.

*Ügyrendi, etikai jellegű és összeférhetetlenséggel kapcsolatos feladat- és hatáskörök:*

* Javaslatot tesz a polgármesternek a képviselő-testületi ülés napirendi pontjaira, ellenőrizve, hogy az előterjesztések és azok mellékletei megfelelnek-e e rendelet előírásainak.
* Kivizsgálja a polgármester, az alpolgármester(ek), a képviselők vonatkozásában az írásban benyújtott etikai vonatkozású bejelentéseket, panaszokat, s ennek megfelelően intézkedést kezdeményez.
* Vizsgálja a képviselő-testületi tagok jogainak érvényesülését és kötelezettségeinek teljesítését.
* Javaslatot tesz a polgármester és az alpolgármester(ek) illetményének emelésére, a polgármester jutalmazására.
* Kivizsgálja az összeférhetetlenség megállapítására irányuló kezdeményezést.
* Javaslatot tesz a képviselő-testületnek az összeférhetetlenség kimondására.